U-I-121/08
Natisni
Opravilna št.:
U-I-121/08
Datum odločitve:
6. 11. 2008
ECLI:
ECLI:SI:USRS:2008:U.I.121.08
Akt:
Odlok o programu opremljanja zemljišč za gradnjo na območju "sprememb in dopolnitev zazidalnega načrta Cviblje" (Uradni list RS, št. 55/07), 6., 7., 9., 10. in 14. čl.
Izrek:
Pobuda za začetek postopka za oceno ustavnosti in zakonitosti 6., 7., 9., 10. in 14. člena Odloka o programu opremljanja zemljišč za gradnjo na območju "sprememb in dopolnitev zazidalnega načrta Cviblje" (Uradni list RS, št. 55/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Urška Klemenc, Trebnje in Jernej Klemenc, Novo mesto
Datum vloge:
25. 4. 2008
Vrsta odločitve:
sklep
Vrsta rešitve:
zavrženje
Dokument:
US28387
Dokument v PDF obliki:
U-I-121-08.pdf
80 KB
Prenesite datoteko
U-I-121/08-4
6. 11. 2008
SKLEP
Ustavno sodišče je v postopku za preizkus pobude Urške Klemenc, Trebnje, in Jerneja Klemenca, Novo mesto, ki ju zastopa Matjaž Medle, odvetnik v Novem mestu, na seji 6. novembra 2008
sklenilo:
Pobuda za začetek postopka za oceno ustavnosti in zakonitosti 6., 7., 9., 10. in 14. člena Odloka o programu opremljanja zemljišč za gradnjo na območju "sprememb in dopolnitev zazidalnega načrta Cviblje" (Uradni list RS, št. 55/07) se zavrže.
Obrazložitev
1. Pobudnika izpodbijata v izreku tega sklepa navedeni akt.  Zatrjujeta, da je v neskladju s 14. in s 147. členom Ustave, s 76. členom in s prvim odstavkom 82. člena Zakona o prostorskem načrtovanju (Uradni list RS, št. 33/07 – ZPNačrt) ter s tretjim odstavkom 5. člena Pravilnika o merilih za odmero komunalnega prispevka (Uradni list RS, št. 117/04 in 75/05). V zvezi z utemeljitvijo pravnega interesa navajata, da sta zavezanca za plačilo komunalnega prispevka na podlagi izpodbijanega akta. Pobudi prilagata odločbo Občine Trebnje z dne 13. 12. 2007 o odmeri in plačilu komunalnega prispevka in odločbo Župana Občine Trebnje z dne 17. 3. 2008, s katero je bila zavrnjena njuna pritožba zoper prej navedeno odločbo. Predlagata, naj Ustavno sodišče izpodbijani akt razveljavi.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08). Iz razlogov, navedenih v citiranem sklepu, pobudnika še ne izkazujeta pravnega interesa za oceno ustavnosti in zakonitosti izpodbijanih določb. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: podpredsednik dr. Ciril Ribičič ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
dr. Ciril Ribičič
Podpredsednik